
DR.30.11.2006 11 

  

 (vii) pengangkutan      -   3,643 kes 

(viii) industri kewangan dan insurans  -      581 kes 

(ix) perkhidmatan elektrik, gas, air &amp; kebersihan  -         465 kes 

(x) perlombongan dan kuari     -      459 kes 

Jumlah:     - 61,182 kes 

Tuan Loh Seng Kok [Kelana Jaya]: Terima kasih, Tuan Yang di-Pertua. Di 
atas jawapan diberi pihak kementerian.  

 Tuan Yang di-Pertua, peningkatan dan penurunan kes kemalangan 
perusahaan dari masa ke masa memberi implikasi terhadap persekitaran kerja sama 
ada selamat atau tidak selamat bagi pekerja.  

 Tuan Yang di-Pertua, saya ucap tahniah kepada kementerian kerana 
nampaknya kemalangan perusahaan yang dilaporkan adalah menurun dan 
berkurangan setiap tahun semenjak tahun 2000, iaitu tahun 2000, kes yang dilaporkan 
adalah 95,006 kes, turun setiap tahun sehingga tahun 2004 - 69,132 kes dan sampai 
tahun ini pun menurun juga.  Akan tetapi jumlah faedah yang dibayar meningkat setiap 
tahun. Tahun 2000 faedah yang dibayar adalah lebih kurang RM608.31 juta meningkat 
sehingga tahun 2004 - RM835.52 juta.   

Pendapatan seperti yang diberikan oleh Yang Berhormat bahawa pendapatan 
daripada caruman meningkat dan pulangan pelaburan yang..., akan tetapi pulangan 
pelaburan yang diperolehi tidak jauh berbeza. Tahun 2000 jumlah pulangan yang 
diperolehi adalah RM531 juta tahun 2004, RM548 juta. 

Soalannya Tuan Yang di-Pertua, apakah jenis-jenis, instrumen pelaburan dan 
peratusan pegangan pelaburan berkenaan dan apakah strategi atau usaha untuk 
meningkatkan pulangan pelaburan yang sedemikian.  

Dan satu lagi ialah apakah pihak kementerian setuju untuk mengkaji semula 
atau meningkatkan kuantum faedah yang dibayar kepada pekerja atau orang 
tanggungan mereka memandangkan kos sara hidup telah meningkat sekarang. Minta 
jawapan.  Terima kasih. 

Datuk Abdul Rahman bin Bakar:  Di antara instrumen-instrumen pelaburan 
yang telah dibawa oleh PERKESO antaranya ialah seperti  dalam security kerajaan 
negara kita, Malaysia sendiri iaitu pemilikan bon-bon yang perlu dimiliki tidak kurang 
daripada 40% oleh PERKESO sendiri dan keduanya kita juga mempunyai simpanan 
tetap di bank-bank ataupun bank iaitu simpanan tetap dalam bentuk jangka pendek dan 
juga jangka panjang yang sekarang ini PERKESO sendiri memiliki tidak kurang 38%.   

Selain daripada itu juga pihak PERKESO turut melabur dalam beberapa ekuiti 
seperti dalam stock &amp; shares di mana kita mempunyai pelaburan dalam 30% daripada 
jumlah kumpulan wang.  Kita juga hari ini memiliki ekuiti dalam bentuk harta tanah iaitu 
dalam 2%. Namun demikian, pihak PERKESO dan juga  Kementerian Sumber Manusia 
sentiasa berusaha untuk membesarkan saiz pelaburannya dalam bidang-bidang yang 
lain dan sekali gus sekiranya kita mempunyai pulangan pelaburan yang lebih baik maka 
sudah barang tentulah peningkatan faedah kepada pekerja akan turut diutamakan.  
Terima kasih. 

Datuk Mohamed Razali bin Che Mamat [Kuala Krai]: Terima kasih Tuan 
Yang di-Pertua, terima kasih timbalan menteri yang telah menjawab begitu jelas.  Saya 
ini, soalan rakyat. Rata-rata pekerja-pekerja terutama sekali di ladang-ladang 
menanyakan masalah mereka sakit.   

Adakah pihak kementerian ini dan kerajaan melalui PERKESO ini mempunyai 
usaha untuk memberi perkhidmatan pemulihan kepada pencarum-pencarum yang sakit 
belakang. Kerana ramai di antara mereka ini bersungut bila saya balik. Dia suruh tanya. 
Bagaimanakah mereka ini, pencarum ini dapat daripada sumbangan ini terutama ilat 
yang disebutkan tadi untuk mendapatkan kelulusan. Mereka tidak dapat kerja, mereka 
hendak pencen dan Ilat ini bolehkah, bagaimana? Minta penjelasan daripada Yang 
Berhormat Timbalan Menteri. Terima kasih. 

 

 



(vii) pengangkutan - 3,643 kes. (viii) industri kewangan dan insurans - 581 kes. (ix) perkhidmatan elektrik, gas, air & kebersihan - 465 kes. (x) perlombongan dan kuari - 459 kes. Jumlah: - 61,182 kes. Tuan Loh Seng Kok [Kelana Jaya]: Terima kasih, Tuan Yang di-Pertua. Di atas jawapan diberi pihak kementerian. Tuan Yang di-Pertua, peningkatan dan penurunan kes kemalangan perusahaan dari masa ke masa memberi implikasi terhadap persekitaran kerja sama ada selamat atau tidak selamat bagi pekerja. Tuan Yang di-Pertua, saya ucap tahniah kepada kementerian kerana nampaknya kemalangan perusahaan yang dilaporkan adalah menurun dan berkurangan setiap tahun semenjak tahun 2000, iaitu tahun 2000, kes yang dilaporkan adalah 95,006 kes, turun setiap tahun sehingga tahun 2004- 69,132 kes dan sampai tahun ini pun menurun juga. Akan tetapi jumlah faedah yang dibayar meningkat setiap tahun. Tahun 2000 faedah yang dibayar adalah lebih kurang RM608.31 juta meningkat sehingga tahun 2004- RM835.52 juta. Pendapatan seperti yang diberikan oleh Yang Berhormat bahawa pendapatan daripada caruman meningkat dan pulangan pelaburan yang..., akan tetapi pulangan pelaburan yang diperolehi tidak jauh berbeza. Tahun 2000 jumlah pulangan yang diperolehi adalah RM531 juta tahun 2004, RM548 juta. Soalannya Tuan Yang di-Pertua, apakah jenis-jenis, instrumen pelaburan dan peratusan pegangan pelaburan berkenaan dan apakah strategi atau usaha untuk meningkatkan pulangan pelaburan yang sedemikian. Dan satu lagi ialah apakah pihak kementerian setuju untuk mengkaji semula atau meningkatkan kuantum faedah yang dibayar kepada pekerja atau orang tanggungan mereka memandangkan kos sara hidup telah meningkat sekarang. Minta jawapan. Terima kasih. Datuk Abdul Rahman bin Bakar: Di antara instrumen-instrumen pelaburan yang telah dibawa oleh PERKESO antaranya ialah seperti dalam security kerajaan negara kita, Malaysia sendiri iaitu pemilikan bon-bon yang perlu dimiliki tidak kurang daripada 40% oleh PERKESO sendiri dan keduanya kita juga mempunyai simpanan tetap di bank-bank ataupun bank iaitu simpanan tetap dalam bentuk jangka pendek dan juga jangka panjang yang sekarang ini PERKESO sendiri memiliki tidak kurang 38%. Selain daripada itu juga pihak PERKESO turut melabur dalam beberapa ekuiti seperti dalam stock & shares di mana kita mempunyai pelaburan dalam 30% daripada jumlah kumpulan wang. Kita juga hari ini memiliki ekuiti dalam bentuk harta tanah iaitu dalam 2%. Namun demikian, pihak PERKESO dan juga Kementerian Sumber Manusia sentiasa berusaha untuk membesarkan saiz pelaburannya dalam bidang-bidang yang lain dan sekali gus sekiranya kita mempunyai pulangan pelaburan yang lebih baik maka sudah barang tentulah peningkatan faedah kepada pekerja akan turut diutamakan. Terima kasih. Datuk Mohamed Razali bin Che Mamat [Kuala Krai]: Terima kasih Tuan Yang di-Pertua, terima kasih timbalan menteri yang telah menjawab begitu jelas. Saya ini, soalan rakyat. Rata-rata pekerja-pekerja terutama sekali di ladang-ladang menanyakan masalah mereka sakit. Adakah pihak kementerian ini dan kerajaan melalui PERKESO ini mempunyai usaha untuk memberi perkhidmatan pemulihan kepada pencarum-pencarum yang sakit belakang. Kerana ramai di antara mereka ini bersungut bila saya balik. Dia suruh tanya. Bagaimanakah mereka ini, pencarum ini dapat daripada sumbangan ini terutama ilat yang disebutkan tadi untuk mendapatkan kelulusan. Mereka tidak dapat kerja, mereka hendak pencen dan Ilat ini bolehkah, bagaimana? Minta penjelasan daripada Yang Berhormat Timbalan Menteri. Terima kasih.